Korpássy Béla és Kiss Ferenc professzorok a nápolyi patológus professzor vendégeként
Kiss Ferenc ekkor a budapesti I. sz. Anatómiai Intézet tanszékvezető egyetemi tanára volt (1934-1961), ezt megelőzően a szegedi egyetem Leíró- és Tájbonctani Intézetének volt az igazgatója (1929-1934). A fénykép szerepelt az SZTE Klebelsberg Könyvtár Egyetemi Gyűjteménye, a szegedi Általános Orvostudományi Kar Pathologiai Intézete és a Korpássy család együttműködésével készült, 2007. május 29-én megnyílt Évfordulós Emlékcsarnok kiállításon, amely Korpássy professzor születésének 100. évfordulója alkalmából került megrendezésre. A megnyitó beszédet Ormos Jenő professor emeritus tartotta.